Source: http://docplayer.hu/1070763-Az-ideiglenes-megelozo-tavoltartas-es-a-megelozo-tavoltartas-jogintezmenye-szerzo-dr-acsadi-timea.html
Timestamp: 2018-02-24 19:03:16
Document Index: 8260567

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az ideiglenes megelőző távoltartás és a megelőző távoltartás jogintézménye Szerző: dr. Acsádi Tímea - PDF
Download "Az ideiglenes megelőző távoltartás és a megelőző távoltartás jogintézménye Szerző: dr. Acsádi Tímea"
2 Az ideiglenes megelőző távoltartás és a megelőző távoltartás jogintézménye Szerző: dr. Acsádi Tímea Budapest, június
3 I.Bevezetés, avagy az ideiglenes megelőző és megelőző távoltartás általános kérdései A hozzátartozók közötti erőszak miatt alkalmazható távoltartásról szóló évi LXXII. törvény, a minden embert megillető alapvető jogok védelmében, az élethez, testi épséghez és emberi méltósághoz fűződő jogok védelmében a hozzátartozók közötti erőszak visszaszorítása érdekében született. 1 A jogi szabályozás tekintetében hozzátartozók közötti erőszaknak minősül a méltóságot, az életet, a szexuális önrendelkezéshez való jogot, a testi és lelki egészséget súlyosan és közvetlenül veszélyeztető tevékenység, melyet a bántalmazó a bántalmazott sérelmére valósított meg, továbbá a bántalmazó által a bántalmazott sérelmére megvalósított az életet, testi és lelki egészséget súlyosan és közvetlenül veszélyeztető mulasztás. 2 A jogszabály pontosan meghatározza, hogy kit tekintünk bántalmazottnak. Az a hozzátartozó a bántalmazott, akinek a sérelmére a hozzátartozók közötti erőszakot megvalósítják. 3 A törvény arra is konkrét fogalmat tartalmaz, hogy e jogszabály alkalmazásának tekintetében ki a bántalmazó. A bántalmazó az a cselekvőképes hozzátartozó, aki a hozzátartozók közötti erőszakot megvalósítja, vagy akire tekintettel a hozzátartozók közötti erőszakot más megvalósítja. 4 Szükséges annak is a meghatározása, hogy kit tekintünk hozzátartozónak. Hozzátartozónak kell tekinteni a Ptk. szerint meghatározott közeli hozzátartozókat és hozzátartozókat, valamint a volt házastársat, a volt élettársat, a bejegyzett élettársat, a volt bejegyzett élettársat, a gondnokot, a gondnokoltat, a gyámot, a gyámoltat. 5 1 A hozzátartozók közötti erőszak miatt alkalmazható távoltartásról szóló évi LXXII. törvény (a továbbiakban: Hke.tv.) preambulum 2 Hke.tv. 1. (1) bekezdés a) és b) pont 3 Hke.tv. 1. (2) bekezdés 4 Hke.tv. 1. (3) bekezdés 5 Hke.tv. 1. (5) bekezdés
4 A Ptk. rendelkezései szerint közeli hozzátartozó: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér; hozzátartozó: a közeli hozzátartozó, az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa. 6 A hozzátartozók közötti erőszak megelőzése során feladatuk van a különböző egészségügyi szolgáltatást nyújtóknak, a személyes gondoskodást nyújtó szolgáltatóknak, közoktatási intézményeknek és a különböző hatóságoknak. Alaptevékenységük keretében a hozzátartozók közötti erőszak megelőzéséhez kapcsolódó feladatot látnak el az egészségügyi szolgáltatást nyújtók (a védőnői szolgálat, a háziorvos, a házi gyermekorvos), a személyes gondoskodást nyújtó szolgáltatók (a családsegítő szolgálat, a családsegítő központ, gyermekjóléti szolgálat, gyermekjóléti központ, gyermekek vagy családok átmeneti otthona). Továbbá a közoktatási intézmények (a nevelési-oktatási intézmény, a nevelési tanácsadó), a gyámhatóság, a rendőrség, az ügyészség, a bíróság, a pártfogó felügyelői szolgálat, az áldozatsegítés és a kárenyhítés feladatait ellátó szervezetek, a menekülteket befogadó állomás, a menekültek átmeneti szállása, az egyesületek, alapítványok. 7 A hozzátartozók közötti erőszak miatt a családvédelmi koordinációért felelős szerv a gyámhivatal. A családvédelmi koordinációs szerv kérelem és jelzések esetén információkat szolgáltat és a konfliktus feloldására és kezelésére törekszik. A feltárt tényekről és az eljárásáról minden esetben köteles a rendőrséget tájékoztatni. Szükséges leszögezni, hogy a családvédelmi eljárás és a jelzőrendszer nyújtotta segítség igénybe vétele a bántalmazottnak nem kötelező. Így szükségtelen, hogy ez az eljárás megelőzze az ideiglenes megelőző és megelőző távoltartás elrendelését. A családvédelmi koordinációért felelős szerv eljárása egy preventív hatású eljárás. Azt a célt szolgálja, hogy azokban az esetekben, amikor erre még lehetőség van ne csak a bűncselekmények kialakulása, de adott esetben a távoltartás elrendelése is elkerülhető legyen, és a távoltartás alkalmazása nélkül álljon helyre a családon belül a béke. 6 Polgári Törvénykönyvről szóló évi V. törvény (a továbbiakban: Ptk.) 8:1. 1. és 2. pont 7 Hke.tv. 2. (1) bekezdés
5 A családon belüli erőszak kezelésekor komplex módon kell eljárni, így lehetőséget kell adni az erőszakkal érintett feleknek arra, hogy ne csak a rendőrségtől tudjanak segítséget kérni. E lehetőség megteremtésével ez az eljárás kielégíti a fokozatosság követelményét. A családvédelmi koordinációért felelős szerv eljárása egyrészről lehetőséget teremt arra, hogy az állami szervek a krízis kialakulásának korai szakaszában intézkedjenek, illetve, hogy a bántalmazottak igényüknek megfelelően kérjenek segítséget. Másrészről a családvédelmi koordinációért felelős szerv eljárása és információ gyűjtése, valamint a rendőrségnek szóló jelzése a családon belüli erőszak esetén megalapozottabb rendőri és bírói döntést alapoz meg. Ki kell emelni, hogy a súlyos krízis kialakulása gyakran hosszabb folyamat eredménye. A távoltartás elrendelésére két különböző eljárás keretében van lehetőség. Egyrészt az ideiglenes megelőző távoltartási eljárásban, mely a rendőrség által lefolytatott hatósági eljárás, másrészt a megelőző távoltartási eljárás keretében, amely eljárás az illetékes járásbíróság által lefolytatott nemperes eljárás. Az ideiglenes megelőző távoltartás, valamint a megelőző távoltartás átmenetileg korlátozza a bántalmazó tartózkodási hely szabad megválasztásának jogát, a tartózkodási szabadságát, a szülői felügyeleti jogát, valamint a gyermekével való kapcsolattartási jogát. 8 Akivel szemben ideiglenes megelőző távoltartást, illetve megelőző távoltartást rendeltek el, a távoltartás hatálya alatt köteles magát távol tartani a bántalmazottól, a bántalmazott életvitelszerű tartózkodására szolgáló ingatlantól, az ideiglenes megelőző távoltartó határozatban, illetve a megelőző távoltartó határozatban megjelölt más személytől, és tartózkodni attól, hogy a bántalmazottal közvetlenül vagy közvetve érintkezésbe lépjen. 9 A bántalmazó akkor is köteles magát távol tartani a bántalmazott életvitelszerű tartózkodására szolgáló ingatlanától, ha azt a bántalmazóval közösen használja. Feltétel továbbá, hogy a 8 Hke.tv. 5. (1) bekezdés 9 Hke.tv. 5. (2) bekezdés
6 bántalmazott az ingatlan használatára a szívességi lakáshasználaton kívül egyéb jogcímmel rendelkezzen, vagy a bántalmazóval közös gyermeket neveljen. 10 A távoltartás elrendelésével kapcsolatban rendszeresen felmerül, hogy a személyi szabadságot súlyosan korlátozza a bántalmazó saját lakása elhagyásának kötelezettsége. Ebben az esetben az alapjogokba történő jelentős beavatkozásról van szó, ezért vagy az elrendelhetőség okait kell objektív szempontok szerint meghatározni (pl.: személyi szabadságot, életet, testi épséget, egészséget sértő bűncselekmény) és/vagy többletgaranciák szükségesek (pl.: panasz a távoltartás elrendelése ellen, bírósági eljárás lehetősége, a távoltartás pontos idejének meghatározása). Jelenleg a többletgaranciák a hatályos szabályozásban nem teljes mértékben biztosítottak. A többletgaranciák a távoltartás elrendelésére irányuló eljárásban, a személyes meghallgatás formájában és a jogorvoslatokban biztosítottak. A távoltartás elrendelhetőség okai azonban nem objektíve meghatározottak. A gyakorlat a távoltartással kapcsolatban aggályosnak tartja, hogy a távoltartási idő elteltét követően újabb konfliktusok kialakulásának veszélye jelentősen megnőhet, továbbá nem lehet kizárni a távoltartás intézményével való visszaélés lehetőségét. A távoltartás könnyen válhat a bontóperekben taktikai eszközzé. Azt egyértelműen meg kell állapítani, hogy a megelőző távoltartásnak a magyar jogrendszerben helye van. Mindenképpen megnyugtató megoldást kell adni arra az esetre, ha az érintettek egy munkahelyen dolgoznak, vagy ha a felek kölcsönösen bántalmazzák egymást, illetve ha mindkét fél kéri a távoltartás elrendelését. Aggályos továbbá, hogy az ideiglenes megelőző távoltartás és a megelőző távoltartás nem alkalmazható huzamosabb időn keresztül. Az ideiglenes megelőző távoltartó határozat, illetve megelőző távoltartó határozat a bántalmazó más jogszabály vagy szerződés alapján fennálló tartási, valamint a bántalmazottal közösen használt 10 Hke.tv. 5. (3) bekezdés
7 ingatlan fenntartására vonatkozó fizetési kötelezettségeit nem érinti. Vagyis a bántalmazónak a továbbiakban is helyt kell állnia ezen fizetési kötelezettségek teljesítéséért. 11 A rendőrség, illetve a bíróság részére tájékoztatatási kötelezettség áll fenn. Tájékoztatniuk kell a bántalmazót az ideiglenes megelőző távoltartó határozat, illetve megelőző távoltartó határozat meghozatalakor a lakóhelyén és környékén igénybe vehető éjszakai szállást nyújtó intézmények helyéről, címéről és az igénybevétel feltételeiről. 12 II. Ideiglenes megelőző távoltartás jogintézménye Ideiglenes megelőző távoltartást a rendőrség akkor rendeli el, ha a bántalmazó és a bántalmazott által előadott tényekből, a hozzátartozók közötti erőszakra utaló jelekből, a hozzátartozók közötti erőszak helyszínéből, a bántalmazó és a bántalmazott egymáshoz való viszonyából és egymással szembeni magatartásából, vagyis az eset összes körülményeiből a hozzátartozók közötti erőszak elkövetésére megalapozottan lehet következtetni. 13 A rendőrség ideiglenes távoltartó határozatot hozhat helyszíni intézkedés keretében és helyszíni intézkedés nélkül is, ha meggyőződik arról, hogy az élet és testi épség, továbbá a vagyonbiztonság védelme érdekében indokolt. Abban az esetben is ekként jár el a rendőrség, ha a családon belüli erőszakkal kapcsolatosan bűncselekmény, illetve szabálysértés hozható összefüggésbe, azonban büntetőeljárási vagy szabálysértési kényszerintézkedés alkalmazása nem indokolt. Az ideiglenes távoltartás elrendelésének feltétele a bizonyítás lefolytatása vagyis, a tényállás tisztázása. A bizonyítás során nem mellőzhető a bántalmazott, lehetőség szerint a bántalmazó meghallgatása, szükség esetén tanúk meghallgatása. A bántalmazott kérelmére a rendőrségnek tanúsítványt kell kiállítania az ideiglenes megelőző távoltartásról szóló határozat meghozatalával egyidejűleg. A tanúsítvány kiállítására a polgári ügyekben hozott védelmi intézkedések kölcsönös elismeréséről szóló Európai Parlament és Európa 11 Hke.tv. 5. (4) bekezdés 12 Hke.tv. 5. (6) bekezdés 13 Hke.tv. 6. (3) bekezdés
8 Tanács 606/2013/EU rendeletének 5. cikke teremt kötelezettséget. A tanúsítvány célja, hogy a bántalmazott sürgős ügyben és minél előbb, védelemben részesülhessen minden tagállamban. A törvény azt is meghatározza, hogy abban az esetben, ha a helyszíni eljárás során tanúsítvány kiállítására nincs lehetőség, úgy a helyszíni eljárást követő legkésőbb tizenkettő órán belül sor kell, hogy kerüljön a tanúsítvány kiállítására. 14 Közölni kell az ideiglenes megelőző távoltartást elrendelő határozatot a bántalmazottal és a bántalmazóval. A határozatot a részükre át kell adni, illetve a részükre kézbesíteni kell. A törvény az ideiglenes megelőző távoltartást elrendelő határozat végrehajthatósága tekintetében garanciális szabályt is tartalmaz arra az esetre, ha a bántalmazó nem tud címet megjelölni a kézbesítésre és a határozatot a rendőrségen nem veszi át. Ekkor közöltnek kell tekinteni a határozatot a meghozatalát követő harmadik napon. 15 A jogszabály pontosan meghatározza, hogy az ideiglenes távoltartó határozatban milyen kérdéseket kell rendezni. Hangsúlyos a bántalmazó kötelezettségeinek meghatározása. Határozni kell arról, hogy a bántalmazó köteles a bántalmazott életvitelszerű tartózkodásra szolgáló ingatlanát elhagyni, meg kell jelölni ennek az ingatlannak a címét. Dönteni kell arról, hogy a bántalmazó köteles távol tartani magát a bántalmazottól. A határozatnak tartalmaznia kell annak a megállapítását is, hogy a bántalmazó szülőnek szünetel a szülői felügyeleti joga, illetve a kiskorú gyermekével való kapcsolattartási joga. Rendelkezni kell arról, hogy a határozat azonnal végrehajtható. Meg kell határozni a végrehajtás módját, a foganatosítás rendjét. A döntésben figyelmeztetni kell arról is az érintetteket, hogy az ideiglenes megelőző távoltartó határozat a bántalmazó más jogszabály vagy szerződés szerinti kötelezettsége alapján fennálló tartási kötelezettségét nem érinti. Továbbá nem érinti a bántalmazó bántalmazottal közösen használt ingatlanának fenntartására vonatkozó kötelezettségét sem. A határozatnak tartalmaznia kell azt is, hogy az ideiglenes távoltartó határozatban meghatározott kötelezettségek megszegése szabálysértést valósít meg Hke.tv. 7. (1a) bekezdés 15 Hke.tv Hke.tv. 8.
9 Az ideiglenes megelőző távoltartás elrendelésével egyidejűleg az ideiglenes megelőző távoltartásról szóló határozat, illetve a tanúsítvány megküldésével a rendőrség kezdeményezi a megelőző távoltartás elrendelését az illetékes járásbíróságnál. A rendőrség abban az esetben, ha a bántalmazott háztartásában kiskorú él, és ha a bántalmazott kéri vagy beleegyezik, az ideiglenes megelőző távoltartást elrendelő határozat megküldésével értesíti az illetékes családsegítő szolgálatot, valamint a gyermekjóléti szolgálatot. A rendőrség értesítése alapján a családsegítő szolgálat, együtt élő kiskorú hozzátartozó esetében a gyermekjóléti szolgálat huszonnégy órán belül köteles a bántalmazót és a bántalmazottat felkeresni és intézkedni a kiskorút veszélyeztető helyzet megszüntetésére. 17 Az ideiglenes megelőző távoltartást elrendelő határozat bírói felülvizsgálatára közigazgatási nemperes eljárásban kerül sor. A határozat ellen fellebbezésnek nincs helye. A határozat bírósági felülvizsgálatára a bántalmazott életvitelszerű tartózkodási helye szerinti járásbíróság az illetékes. A bírósági felülvizsgálatot a határozat kézbesítésétől számított három napon belül lehet kezdeményezni. A törvény rövid határidőt állapít meg a határozat felülvizsgálatára, azzal a rendelkezéssel, hogy a bíróság a kérelem beérkezésétől számított három munkanapon belül határoz. Főszabályként a felülvizsgálatra irányuló kérelemnek az ideiglenes távoltartást elrendelő határozat végrehajtására nincs halasztó hatálya, azonban a bíróság szükség esetén a határozat végrehajtását felfüggesztheti. A határozat végrehajtásának felfüggesztésére, kérelemre és hivatalból is sor kerülhet. 18 A bíróság elsődlegesen a rendelkezésre álló iratok alapján dönt, de ha szükségesnek ítéli a döntését a bántalmazó és a bántalmazott meghallgatását követően is meghozhatja. Az ideiglenes távoltartást elrendelő határozat felülvizsgálata során, ha a bíróság tudomására jut, hogy ugyanazon felek között megelőző távoltartás elrendelésére irányuló eljárás is folyamatban 17 Hke.tv. 9. (4) bekezdés 18 Hke.tv. 12. (1)-(4) bekezdés
10 van, akkor az ügyet egyesíteni kell. Ebben az esetben az eljárást a megelőző távoltartás elrendelésére irányuló nemperes eljárást lefolytató bíróságon kell egyesíteni. 19 Ha a rendőrség ideiglenes megelőző távoltartásról szóló határozata alapján a bántalmazott részére tanúsítvány kiállítására került sor, akkor akár a bántalmazó, akár a bántalmazott kérelmére az ideiglenes megelőző távoltartást érintő változásokról tanúsítványt kell kiállítani. Ilyen változás, ha az eredeti tanúsítványt az azt kiállító rendőrhatóság kijavította, kiegészítette vagy visszavonta, a végrehajtását felfüggesztette, megváltoztatta, hatályát megszüntette. 20 Ha a bántalmazó ellen indított büntetőeljárásban a bíróság távoltartást rendel el, az ideiglenes megelőző távoltartás, illetve a megelőző távoltartás a hatályát veszti. Az ideiglenes megelőző távoltartás időtartama legfeljebb hetvenkettő óra lehet. III. Megelőző távoltartás jogi szabályozása Mind már előzetesen utaltam rá, a bíróság a megelőző távoltartás elrendeléséről a polgári perrendtartásról szóló évi III. törvény szabályai szerinti nemperes eljárásban dönt. A bíróság illetékességét a bántalmazott életvitelszerű tartózkodási helye határozza meg, vagyis az a járásbíróság az illetékes a megelőző távoltartás elrendelésére irányuló eljárásra, amely illetékességi területén a bántalmazott életvitelszerű tartózkodási helye van. Az eljáró bíróságnak haladéktalanul értesíteni kell az ügyészt a megelőző távoltartás elrendelésére irányuló eljárás megindításáról, tekintettel arra, hogy az ügyész az eljárásban felléphet. 21 A rendőrség hivatalból kezdeményezi a megelőző távoltartás elrendelésére irányuló eljárást abban az esetben, hogy ha ideiglenes megelőző távoltartást rendelt el. A rendőrségen kívül az eljárást kezdeményezheti a bántalmazott, a bántalmazott hozzátartozója, közeli hozzátartozója és bejegyzett élettársa Hke.tv. 12. (6) bekezdés 20 Hke.tv. 12. (7) bekezdés 21 Hke.tv Hke.tv. 14. (1) bekezdés
11 A fentiek alapján megállapítható, hogy nem feltétlenül szükséges, hogy a rendőrségi eljárás megelőzze a megelőző távoltartás elrendelésére irányuló eljárást. A rendőrség által, hivatalból indított eljárás kezdeményezése esetén a rendőrség, míg a megelőző távoltartás elrendelésére irányuló nemperes bírósági eljárás kezdeményezése esetén a családvédelmi koordinációért felelős szerv (gyámhivatal), valamennyi rendelkezésre álló dokumentumot és iratot a bíróság rendelkezésére bocsát. A törvény meghatározza, hogy a kérelemre induló eljárás esetén a kérelemnek pontosan mit kell tartalmaznia. A kérelemnek tartalmaznia kell az eljárás lefolytatása iránti kérelmet, a kérelmező nevét és lakóhelyét, a bántalmazó elérhetőségére és azonosítására vonatkozó adatokat, a rövid tényállást és az előzményeket, a kérelem előterjesztésének indokait. Abban az esetben, ha a bántalmazott tanúsítvány kiállítását kéri a kérelemben erre vonatkozóan is nyilatkoznia kell. A kérelem előterjesztésére lehetőség van az illetékes bíróságon jegyzőkönyvbe történő foglalással, illetve írásban való előterjesztéssel. 23 Az eljárás során a bíróság köteles megkísérelni a felek személyes meghallgatását. Ez a kötelezettség egyszeri kötelezettséget jelent. A bíróság a személyes meghallgatásra szóló idézés kézbesítése iránt a rendőrséget is megkeresheti. A bíróság és a rendőrség közötti szoros együttműködésre a nagyon rövid eljárási határidőkre tekintettel van szükség. Szabályszerűnek tekinthető az idézés, ha a fél a meghallgatásról igazolhatóan értesült. A hivatalból indult eljárásban, ha a meghallgatáson egyik fél sem jelenik meg személyesen az a döntéshozatalnak nem akadálya. A kérelemre indult eljárásban, ha a bántalmazó nem jelenik meg személyesen, az nem akadályozza a döntés meghozatalát. 23 Hke.tv. 14. (2)-(4) bekezdés
12 A bíróság megszünteti az eljárást, abban az esetben, ha a kérelemre indult eljárás során a bántalmazott kérelmező személyesen nem jelenik meg és a távolmaradását alapos indokkal nem mentette ki, valamint a kérelem nem tartalmazza jogszabály által meghatározott tartalmi elemeket. Rendkívül indokolt esetben és csak kérelemre indult eljárásban van helye hiánypótlásnak. Ilyenkor a feleket a kérelem beérkezésétől számított egy napon belül felhívja a bíróság hiánypótlásra. A megelőző távoltartás elrendelése iránti eljárásnak szigorúan meghatározott rendje van. Három munkanapon belül le kell folytatni az eljárást a hivatalból indult eljárás esetén. Ebben az esetben a három munkanapot a rendőrség által elrendelt ideiglenes megelőző távoltartás kezdő időpontjától kell számítani. A kérelemre indult eljárás esetében a három munkanap a kérelem beérkezésétől számít. Tekintettel arra, hogy a megelőző távoltartás elrendelésére irányuló eljárásban érintett felek viszonya súlyos konfliktussal terhelt, indokolt annak biztosítása, hogy a személyes meghallgatás során a bántalmazottnak a bíróság hatékony védelmet nyújtson. Ennek érdekében a bíróság a személyes meghallgatáson a bántalmazó és a bántalmazott egymás jelenlétében való meghallgatását teljesen vagy részben mellőzheti. A mellőzésre a kérelemben foglaltakra vagy a rendőrségi iratokban foglaltakra figyelemmel van lehetőség. A bíróság ilyenkor mérlegeli a hozzátartozók közötti erőszak rendszerességét, az erőszak módját, valamint a bántalmazott kiszolgáltatott helyzetét. A bíróságnak arra is van lehetősége, hogy gondoskodjon annak a megakadályozásáról, hogy a bántalmazó és a bántalmazott a bírósági épületben személyesen találkozzon. 24 Ez a megoldás a kérelmező személyének a védelmét és a nyilatkozattételének a befolyásmentességét szolgálja. A bíróság a megelőző távoltartást legfeljebb hatvan napra rendelheti el, abban az esetben, ha az összes körülményből a hozzátartozók közötti erőszak elkövetésére megalapozottan lehet következtetni. Az eset körülményeinek mérlegelése során figyelembe kell venni a bántalmazott és a bántalmazó által előadott tényeket, azokat a jeleket, amelyek a hozzátartozók közötti erőszakra 24 Hke.tv. 15.
13 utalnak, valamint a bántalmazott és a bántalmazó viszonyából és magatartásából levonható következtetéseket. A bíróság megelőző távoltartást elrendelő határozata előzetesen végrehajtható. A határozatban a bíróság felhívja a bántalmazó figyelmét, hogy a távoltartó határozat rendelkezéseinek megszegése elzárással is büntethető szabálysértést valósít meg. A bántalmazott kérelmére a megelőző távoltartás elrendelésével egyidejűleg a bíróság tanúsítványt állít ki. A bírósági határozat közlése során a bíróság és a rendőrség szoros együttműködésére van szükség abban az esetben, ha a bántalmazó a bíróság előtt, a személyes meghallgatáson nem jelent meg. A törvény kimondja, hogy a bíróság a határozatát a meghallgatás során közli a felekkel és egyúttal átadja a részükre. Azonban, ha a bántalmazó nem jelent meg a meghallgatáson, a bíróság a rendőrség útján intézkedik a határozata kézbesítéséről. A rendőrség ebben az esetben köteles a határozat kézbesítéséről gondoskodni, majd a kézbesítés megtörténtét követően haladéktalanul tájékoztatni a bíróságot. A rendőrség által elrendelt ideiglenes megelőző távoltartás hatálya megszűnik a bíróság által elrendelt megelőző távoltartás hatályának beálltával, továbbá abban az esetben is, ha a bíróság nem rendeli el a megelőző távoltartást. A bíróság határozata ellen fellebbezésnek van helye, melyet a közléstől számított három munkanapon belül lehet előterjeszteni. A személyes meghallgatáson az arra jogosult szóban is bejelentheti a fellebbezést. 25 Fellebbezés esetében is fennállnak az ügyintézésre vonatkozó rövid határidők. Az elsőfokú bíróság a fellebbezés bejelentése esetén az iratokat haladéktalanul felterjeszti a másodfokú bíróság részére. Kikötés azonban, hogy csak abban az esetben terjesztheti fel, ha a fellebbezési határidő valamennyi fellebbezésre jogosultra tekintettel letelt. 25 Hke.tv. 16. (1)-(5) bekezdés és (7) bekezdés
14 A fellebbezésre vonatkozó észrevételeiket a felek az iratok felterjesztéséig az elsőfokú bíróságnál, az iratok felterjesztése után a másodfokú bíróságnál tehetik meg. A másodfokú bíróság az iratok alapján három munkanapon belül bírálja el a fellebbezést és a határozatát a rendőrség útján közli a felekkel. 26 Ha az elsőfokú bíróság megelőző távoltartásról szóló határozata alapján a bántalmazott részére tanúsítvány kiállítására került sor, akkor akár a bántalmazó, akár a bántalmazott kérelmére a megelőző távoltartást érintő változásokról tanúsítványt kell kiállítani. Ilyen változás, ha az eredeti tanúsítványt az azt kiállító elsőfokú bíróság saját hatáskörben kijavította, kiegészítette vagy visszavonta, vagy a másodfokú bíróság a fellebbezés folytán megváltoztatta, vagy a hatályát megszüntette. 27 A megelőző távoltartás elrendelésére vonatkozó határozatban foglaltak nemteljesítése esetére nincs helye bírósági végrehajtásnak. 28 Amennyiben a bíróság polgári perben ideiglenes megelőző távoltartásra okot adó körülményt észlel, soron kívül közölnie kell azt a rendőrséggel Hke.tv. 16. (8)-(9) bekezdés 27 Hke.tv. 16. (10) bekezdés 28 Hke.tv. 16. (6) bekezdés 29 Hke.tv. 16. (17) bekezdés
15 Felhasznált jogszabályok jegyzéke A hozzátartozók közötti erőszak miatt alkalmazható távoltartásról szóló évi LXXII. törvény Polgári Törvénykönyvről szóló évi V. törvény A polgári ügyekben hozott védelmi intézkedések kölcsönös elismeréséről szóló Európai Parlament és Európa Tanács 606/2013/EU rendelete A polgári perrendtartásról szóló évi III. törvény